open-index/open-wikipedia-markdown huggingface dataset:
צ'ארלס רוברטס

**צ'ארלס בויל רוברטס** (באנגלית: **Charles Boyle Roberts**; 19 באפריל 1842 – 10 בספטמבר 1899) היה פוליטיקאי אמריקאי, אשר כיהן כחבר בית הנבחרים של ארצות הברית ממרילנד, וייצג את מחוז הקונגרס השני בין השנים 1875 ל-1879.

## ביוגרפיה
רוברטס נולד ב-19 באפריל 1842 ביוניונטאון שבמרילנד, והשלים את לימודיו ב-Calvert College of New Windsor, מרילנד, בשנת 1861. הוא למד משפטים, והתקבל ללשכת עורכי הדין בשנת 1864, והחל לעסוק בכך בווסטמינסטר, מרילנד. הוא נבחר כחבר המפלגה הדמוקרטית לבית הנבחרים של ארצות הברית לקונגרסים ה-44 וה-45, וכיהן מ-4 במרץ 1875 עד 3 במרץ 1879. במהלך כהונתו כיהן כיושב ראש ועדת החשבונות (הקונגרסים ה-44 וה-45). הוא נבחר לתובע הכללי של מרילנד ב-1883, וכיהן קדנציה אחת. ב-1891 נבחר לשופט חבר של המחוז השיפוטי החמישי. זמן קצר לאחר מכן הוא מונה לשופט הראשי של המחוז כדי למלא את התפקיד הפנוי שנגרם על ידי מותו של השופט מילר, וב-1893 נבחר לתקופת כהונה מלאה של 15 שנים. רוברטס נפטר בווסטמינסטר, מרילנד ב-10 בספטמבר 1899, ונקבר בבית הקברות הקתולי.

## קישורים חיצוניים

* 
*

קטגוריה:אמריקאים ילידי מרילנד
קטגוריה:התובעים הכלליים של מרילנד
קטגוריה:חברי בית הנבחרים של ארצות הברית ממרילנד
קטגוריה:חברי בית הנבחרים של ארצות הברית מטעם המפלגה הדמוקרטית
קטגוריה:אמריקאים שנולדו ב-1842
קטגוריה:אמריקאים שנפטרו ב-1899
דמויי אדם

**דמויי אדם** (באנגלית: **Humanoid**, הלחם של **Human** ו-**Oid** "דומה") היא ישות לא-אנושית בעלת צורה או מאפיינים אנושיים. הדבר בא לתאר יצורי דמויי אדם המופיעים בתחומים שונים כמו מיתולוגיה, פנטזיה, מדע בדיוני, תאוריות קונספריציה וכן ברובוטיקה.

[250px|ממוזער|טקסט=שני גמדים מאדה פואטית נורדית. גמדים הם דוגמה לדמויי אדם במיתולוגיות ובפנטזיה|איור של שני [גמד (פנטזיה)|גמדים מאדה פואטית נורדית. גמדים הם דוגמה לדמויי אדם במיתולוגיות ובפנטזיה.]]
עד המאה ה-20, המונח בא לתאר מאובנים שהיו דומים מבחינה מורפולוגית, אך לא זהים, לאלו של השלד האנושי. אף על פי ששימוש זה היה נפוץ במדעים במשך רוב המאה ה-20, הוא נחשב כיום נדיר. באופן כללי יותר, המונח יכול להתייחס לכל דבר בעל מאפיינים או הסתגלות אנושית מובהקת, כגון 2 גפיים דמויות רגליים ו2 גפיים דמוית ידיים, הליכה זקופה על 2 גפיים אחוריות, מבנים דמויי אגודלים (ובאופן כללי- תוספי גפיים קדמיים מנוגדים), שתי עיניים בקדמת הראש. הומנואידים עשויים לכלול גם תאורי "הכלאה" של אדם-חיה (כאשר לכל תא יש בחלקו תוכן גנטי אנושי ובחלקו של בעלי חיים) או סייבורגים.

דוגמאות לדמוי אדם במיתולוגיה ובפנטזיה כוללות גמדים, ענקים, אלפים, גנומים, אורקים, סאטיר, טרולים ועוד. דמויות אינטליגטניות שאינן דומות לאדם בפנטזיה כוללות דרקונים או חד-קרן או "הוינהנהונים" (סוסים רגישים ובעלי תבונה גדולה יותר מבני אדם במסעות גוליבר). בסדרת ספרי נרניה בעלי החיים (קרובים יחסית לאדם מבחינה גנטית) כמו עופות ויונקים מתוארים כיצורים אינטליגנטים, בעלי יכולת דיבור וחשיבה.

יצירות מדע בדיוני, וכן תאוריות קונספריציה מציגה תכופות צורות חיים חוצניות כדמויי אדם. הדבר יכול לנבוע כתוצר לוואי של אבולוציה מתכנסת, או עקב ידע נמוך של היוצרים או הקוראים באפשרויות הרבות למגוון של צורות של בעלי חיים בעקבות נתיבי אבולוציה נפרדים. . ביצירות אחרות קיימים יצורים אינטליגנטים שאינם דומים כלל לאדם (לדוגמה דמוי חרק או אפילו בדמות צמח או פטריות). גם תאורים של סייבורג - שילוב של אדם, חלקי מחשב ומכונה הם לעיתים קרובות דמויי אדם.

דמויות אנושיות מוגדרות על ידי המאפיינים והצורות הפיזיים דמויי האדם שלהם, שיכולים להשתנות. דמויות אלו עשויות להיראות אנושיות לחלוטין, בעיקר דמויות אנושיות (למשל, סייאנים מדרגון בול Z, אנשי מאדים וקריפטונים מ-DC Comics), או שהן עשויות להיות בעלות תכונות כלליות לא אנושיות בעודן בעלות מאפיינים פיזיים דמויי אדם (למשל, אנושיים- כמו פוקימון דמוי אדם). במקרה האחרון, לעיתים קרובות הם חופפים לדמויות מאנושות, כאשר דמויות אנושיות הן תת-סוג של האנשה, במיוחד במונחים של מאפיינים פיזיים.

## ראו גם
* הומינינים
* הומינואידים
* אבולוציה של האדם
* אבולוציה מתכנסת
## קישורים חיצוניים

## הערות שוליים

קטגוריה:מדע בדיוני
קטגוריה:רובוטיקה
קטגוריה:פנטזיה
קטגוריה:מיתולוגיה
קרב-אש (ספר)

**קרב-אש** (באנגלית: **Firefight**) הוא רומן פנטזיה שנכתב על ידי הסופר האמריקאי ברנדון סנדרסון. הספר פורסם לראשונה ב-6 בינואר 2015 (ובעברית בשנת 2016). הספר הוא השני בטרילוגיית הספרים "מלחמת הנפילים" - המתארת עולם פוסט אפוקליפטי, בו ישות קוסמית המכונה "האסון" העניקה לאנשים אקראיים כוחות על טבעיים. אנשים אלו קיבלו את הכינוי "נפילים", ורבים מהם השתמשו בכוחותיהם לרעה התאכזרו לאנשים, רצחו, הפילו ממשלות וניסו לשעבד את שאר האנושות.

## תקציר העלילה
לאחר מאבקם של הנער דייוויד וחבורת "הנוקמים" כנגד הנפיל רב העוצמה "לב פלדה", המתואר בספר הראשון בסדרה (לב-פלדה), החבורה נאבקת בנפילים נוספים. נפילה בכירה בשם "שליטה", השולטת על העיר "בבל החדשה" שהייתה ידועה בעבר בשם מנהטן, שולחת עוד ועוד נפילים הכפופים לה להרוג את חבורת "הנוקמים". החבורה מחליטה להגיע לבבל החדשה כדי להילחם בה.

הספר מתאר את מאבקם של החבורה בשליטה. לשליטה כוחות המאפשרים לה לשלוט במים, לצד כוחות נוספים, והיא הציפה את העיר בה היא שולטת. התושבים חיים על גגות הבניינים של העיר הישנה ובקומות העליונות של גורדי השחקים. במהלך המאבק נפגש דייוויד מחדש עם מייגן, חברה לשעבר בצוות "הנוקמים" בה הוא מאוהב, ומתגלים פרטים חדשים אודות "האסון".

## קבלה
כמו קודמו, הספר זכה לביקורות חיוביות, והגיע גם הוא למקום הראשון ברשימת רבי המכר של ספרי נוער של העיתון New York Time.

## קישורים חיצוניים
* 

## הערות שוליים

קטגוריה:ספרי ברנדון סנדרסון
קטגוריה:ספרי הוצאת אופוס
אבו שוג'אע

**מוחמד ג'אבר** המכונה **אבו שוג'אע** (בערבית: **محمد جابر أبو شجاع**; 1998 – 29 באוגוסט 2024) היה מחבל פלסטיני, מפקד ארגון הטרור "גדוד טולכרם" המקורב לפלוגות אל-קודס של הג'יהאד האסלאמי הפלסטיני. ב-29 באוגוסט 2024 נהרג במהלך מבצע מחנות קיץ.

## ביוגרפיה
אבו שוג'אע נולד ב-1998 במחנה הפליטים נור שמס שבנפת טול-כרם, למשפחה שנעקרה מחיפה במהלך מלחמת השחרור ב-1948. האמצעי מבין חמישה אחים. למד במחנה בשלבי החינוך הראשונים, אך לא סיים את לימודיו. הוא השתתף בפעילות טרור נגד צה"ל ונעצר מספר פעמים עד גיל 17, הן על ידי צה"ל והן על ידי מנגנוני הביטחון של הרשות הפלסטינית. לאחר מכן הוא נעצר שוב פעמיים, ונאסר למשך חמש שנים.

### גדוד טולכרם
מוחמד ג'אבר אבו שוג'אע היה ממייסדי גדוד טולכרם במרץ 2022, לצד מפקדו הראשון סיף אבו לבדה. בהנהגתו התרחב הגדוד ומספר חבריו נאמד בכ-40 חמושים בספטמבר 2022. הגדוד מזוהה רשמית עם פלוגות אל-קודס, הזרוע הצבאית של הג'יהאד האיסלאמי. בפברואר 2023 הגדוד כלל גם את סיעת "קבוצת התגובה המהירה", שהוקמה על ידי אמיר אבו ח'דיג'ה, פלג המזוהה עם גדודי חללי אל-אקצא, הזרוע הצבאית של הפת"ח.

הגדוד שמר על תיאום גבוה עם גדודים נוספים בשכם, בג'נין ובמקומות אחרים, ואף על פי שהוצב במחנה נור שמס, ביצע פעולות באזורים שונים בשומרון. הגדוד גם עבד על ייצור מטעני חבלה וחומרי נפץ, בנוסף לפיתוח יחידות ניטור ותמיכה לוגיסטית הפועלות זו לצד זו עם יחידות קרביות. ב-26 ביולי 2024 ברח אבו שוג'אע מבית החולים הממשלתי בטולכרם בחסות המון פלסטיני, לאחר ששירותי הביטחון הפלסטיניים כיתרו אותו וניסו לעצור אותו.

### התנקשות
אבו שוג'אע היה מבכירי המבוקשים בצפון השומרון וניצל מחמישה ניסיונות התנקשות. הוא היה אחראי לשורה של פיגועים, בהם רצח אמנון מוכתר שנרצח בקלקיליה. ב-19 באפריל 2024 הופצה שמועה שאבו שוג'אע חוסל בפיצוץ בית במחנה נור שמס. במסגדי טול-כרם התאבלו עליו, ואביו, סאמר ג'אבר, אמר כי כל המידע והאינדיקטורים מאשרים את מותו. אולם הגדוד הכחיש את השמועה, ועד מהרה הופיע אבו שוג'אע בפומבי ושלף את נשקו במהלך הלוויה בטולכרם.

ב-29 באוגוסט 2024 לפנות בוקר הגיע מידע מודיעיני של השב"כ על מחבלים בכירים שמסתתרים במסגד בטולכרם. בשעה 04:00 כיתרו לוחמי הימ"מ את המסגד בנוהל סיר לחץ, ובמהלכו ירו על המבנה מספר רקטות כתף. על פי הודעת צה"ל, אבו שוג'אע ומחבל נוסף נהרגו מייד. במהלך האירוע נפתחה אש ממבנה סמוך, שם זוהו עוד ארבעה מחבלים. הכוחות השיבו באש, שממנה נהרגו שלושה מחבלים. הרביעי, מוחמד קסאס, יצא עם ידיים למעלה והסגיר את עצמו.

## משפחתו
אחיו מחמוד נהרג במהלך פשיטה של צה"ל על מחנה נור שמס. אחיו הגדול עודאי נעצר מספר פעמים, בנוסף לאחיו הצעיר אחמד. צה"ל פוצץ את בית משפחתו והם עברו לגור בבתים של שכנים וקרובי משפחה במחנה.

## ראו גם
* סיכולים ממוקדים במלחמת חרבות ברזל

## קישורים חיצוניים

## הערות שוליים

קטגוריה:טרור פלסטיני
קטגוריה:טולכרם: אישים
קטגוריה:מלחמת חרבות ברזל: אישים
קטגוריה:זירת יהודה ושומרון במלחמת חרבות ברזל
קטגוריה:פעילי הג'יהאד האסלאמי הפלסטיני שנהרגו בידי ישראל
קטגוריה:פעילי טרור שנהרגו במלחמת חרבות ברזל
קטגוריה:פלסטינים שנולדו ב-1998
קטגוריה:פלסטינים שנפטרו ב-2024
הטורף 2

**הטורף 2** (באנגלית: ***Predator 2***) הוא סרט פעולה מדע בדיוני אמריקאי משנת 1990, שנכתב על ידי האחים ג'ים וג'ון תומאס, בבימויו של סטיבן הופקינס בכיכובם של דני גלובר, גארי בוסי, רובן בליידס, מריה קונצ'יטה אלונסו, ביל פקסטון וקווין פיטר הול. זהו החלק השני בזיכיון הטורף, והמשכו של הסרט "הטורף" משנת 1987, בו קווין פיטר הול חוזר לגלם את דמות הטורף.

עלילת הסרט מתרחשת עשר שנים לאחר אירועי הסרט הראשון, בלוס אנג'לס, ומתמקדת בקצין משטרה ממורמר ובבני בריתו הנלחמים בחוצן מרושע ומתקדם טכנולוגית הידוע בשם "הטורף".

עם יציאתו, הסרט קיבל ביקורות שליליות בדרך כלל וזכה להצלחה בינונית בקופות, והרוויח 57 מיליון דולר ברחבי העולם, לעומת 98 מיליון דולר שהרוויח הסרט הקודם עם תקציב הפקה קטן יותר. עם השנים הסרט נחשב יותר לחיובי, במיוחד בזכות הופעתו של דני גלובר, הבימוי והמוזיקה, וצבר בעקבותיו קהל מעריצים נאמן.

## תקציר העלילה
בשנת 1997, לוס אנג'לס סובלת מגל חום ומלחמת כנופיות בין קרטלי סמים קולומביאנים וג'מייקנים. במהלך קרב ירי, סגן מייק האריגן מציל שני שוטרים פצועים ומבחין בטורף המסווה שמחסל את הקולומביאנים. לאחר מכן, הטורף הורג את חברו של האריגן, דני ארצ'ולטה, מה שמוביל את האריגן לחקור את הקשר בין מקרי הטבח. האריגן מתמודד עם הטורף בתחנות שונות ברחבי העיר, ובסופו של דבר רודף אחריו לחללית חייזרית תת-קרקעית. שם, לאחר קרב מסוכן, הוא מצליח להרוג את הטורף בעזרת דיסק חכם.

לאחר מכן, קבוצת טורפים נוספים מופיעה, לוקחת את גופת חברם ומעניקה להאריגן אקדח אבן חלצית עתיק. האריגן נמלט ומבין שהטורפים עלולים לשוב בעתיד.

## צוות השחקנים הראשי
* דני גלובר - סגן מייק האריגן, קצין משטרת לוס אנג'לס החוקר את קרטלי הסמים היריבים של ג'מייקנים וקולומביאנים. הוא עקשן ולעיתים קרובות מבוקר על ידי הממונים עליו בשל אי ציות להוראות.
* קווין פיטר הול - הטורף, חבר בגזע לוחמים חוצני שצד חברים אגרסיביים של מינים אחרים לשם ספורט. משתמש בהסוואה פעילה ובנשק פלזמה, ויכול לראות בספקטרום האינפרא-אדום. הול גילם גם את "הטורף הבכור", מנהיג הטורפים בסוף הסרט.
* הל רייל - מספק את קולו של הטורף, במקומו של פיטר קאלן מהסרט הראשון.
* גארי ביוסי - הסוכן המיוחד פיטר קיז, מתחזה לסוכן DEA שמוביל צוות משימה מיוחד החוקר קונספירציית סמים, כמסווה לניסיונותיו ללכוד את הטורף. הדמות מהווה תחליף ל"דאץ'", גיבור הסרט הראשון, לאחר שארנולד שוורצנגר סירב לחזור לתפקיד.
* רובין בליידס - הבלש דני ארצ'ולטה, חבר בצוותו של האריגן וחברו הוותיק.
* מריה קונצ'יטה אלונסו - הבלשית לאונה קנטרל, שוטרת ממשטרת לוס אנג'לס המעורבת במלחמות הכנופיות בין הג'מייקנים והקולומביאנים.
* ביל פקסטון - הבלש ג'רי למברט, שוטר ממשטרת לוס אנג'לס שהועבר מיחידה אחרת ליחידת המטה. תפקידו בסרט לרוב הוא לספק אתנחתא קומית.
* ליליאן שובין - ד"ר איירין אדוארדס, ראש המכון לרפואה משפטית ופתולוגית בלוס אנג'לס. היא מסייעת להאריגן, למרות שהיא מנותקת לחלוטין מהחקירה הרשמית על ידי צוותו של קיז.
* רוברט דבי - סגן ראש העיר פיל היינמן.
* אדם בולדווין - הסוכן אדם גרבר, חבר בצוות המשימה של קיז.
* תומאס רוזלס ג'וניור - חבר כנופיית "אל סקורפיו".
* מיכאל פפג'ון - חבר כנופיה ברכבת התחתית.
## קישורים חיצוניים

## הערות שוליים

קטגוריה:סרטי מדע בדיוני מ-1990
קטגוריה:סרטי חוצנים
קטגוריה:סרטי פוקס המאה ה-20
קטגוריה:לוס אנג'לס בקולנוע
קטגוריה:סרטי המשך אמריקאיים
קטגוריה:סרטי 1990
קטגוריה:סרטים עם מוזיקה מאת אלן סילבסטרי
אוולין פלמינג

**אוולין ביאטריס סיינט קרויקס פלמינג** (באנגלית: **Evelyn Beatrice Sainte Croix Fleming**; 10 בינואר 1885 – 27 ביולי 1964) הייתה אשת חברה אנגלייה. אימו של הסופר איאן פלמינג, מחבר סדרת ספרי ג'יימס בונד.

## ביוגרפיה
פלמינג נולדה בקנזינגטון, לונדון בינואר 1885. ב-15 בפברואר 1906 נישאה ל, ומנישואים אלה נולדו לה ארבעה בנים: , איאן פלמינג, ריצ'רד פלמינג ומייקל פלמינג. היא גם סבתה של השחקנית .

ב-20 במאי 1917, בעת שבעלה לחם ב, נורה לעברו פגז גרמני והוא נהרג. לאחר מכן הפכה לפילגשו של הצייר אוגוסטוס ג'ון, איתו הביאה לעולם בת, הצ'לנית , ולאחר מכן חיה עם , עד למותו ב-1962.

אוולין פלמינג נפטרה ביולי 1964, שבועות ספורים לפני מות בנה, איאן פלמינג.

## הערות שוליים

קטגוריה:בריטים שנולדו ב-1885
קטגוריה:בריטיות שנולדו ב-1885
קטגוריה:בריטים שנפטרו ב-1964
קטגוריה:בריטיות שנפטרו ב-1964
עבד אל-אבקאר

**עָבֶּד אֵל-כַּבִּיר אָבְּקַאר** (בערבית: **عبد الكبير أبقار**; נולד ב-10 במרץ 1999), הידוע יותר בשם המקוצר **עבד אל-אבקאר**, הוא כדורגלן מרוקאי המשחק בעמדת הבלם בחטאפה מהלה ליגה ובנבחרת מרוקו.

## קריירה
אל-אבקאר החל לשחק כדורגל בקבוצות הנוער של מאלגה, וערך את הופעת הבכורה שלו בקבוצת המילואים של מאלגה ב-12 בנובמבר 2017. ב-11 בספטמבר 2018, ערך את הופעת הבכורה שלו בקבוצה הראשית של המועדון בגביע המלך הספרדי.

ב-22 ביולי 2020 עבר לדפורטיבו אלאבס. הוא ערך את הופעת הבכורה שלו בקבוצת המילואים של אלאבס ב-24 באוקטובר. ב-30 בנובמבר 2021, ערך את הופעת הבכורה שלו בקבוצה הראשית של אלאבס בגביע המלך הספרדי, ובעונת המשחקים שלאחר מכן הצטרף באופן קבוע לסגל הקבוצה הראשית.

## קריירה בינלאומית
ב-22 במרץ 2024 ערך את הופעת הבכורה שלו בנבחרת מרוקו במשחק ידידות נגד אנגולה.

## קישורים חיצוניים

## הערות שוליים

קטגוריה:כדורגלנים מרוקאים
קטגוריה:מגני כדורגל מרוקאים
קטגוריה:כדורגלני מאלגה
קטגוריה:כדורגלני דפורטיבו אלאבס
קטגוריה:כדורגלני חטאפה
קטגוריה:כדורגלני נבחרת מרוקו
קטגוריה:ספורטאים מרוקאים בספרד
קטגוריה:מרוקאים שנולדו ב-1999
דיולה בוביש

**דיולה בוביש** (בהונגרית: **Bóbis Gyula**; קצ'קמט, 7 באוקטובר 1909 – בודפשט, 24 בינואר 1972) היה מתאבק אלוף אולימפי, אביה של אילדיקו בוביש, סייפת מדליית כסף אולימפית שלוש פעמים.

## קורות חייו
דיולה בוביש החל את קריירת הספורט שלו כשחקן כדורגל ב-Kecskemét TE, ואז הפך למתאבק עבור BVSC בבודפשט. הוא זכה באליפות הלאומית הראשונה שלו ב-1934, ומאז ואילך היה בחזית ההיאבקות ההונגרית במשך שש עשרה שנים. הוא התחרה בשני הסגנונות הן היווני-רומי והן החופשי. ב-1934 הוא זכה באליפות הלאומית הראשונה שלו. בין 1936 לבין 1950 הוא היה חבר בנבחרת הונגריה שלושים ואחת פעמים. הוא השיג את הצלחתו הגדולה ביותר באולימפיאדת לונדון (1948), שם זכה במדליית הזהב מתוך תשעה מתחרים במשקל כבד. בגמר ניצח את ברטיל אנטונסון  השוודי, שהיה צעיר ממנו ב-12 שנים.

לאחר פרישתו, הוא עבד כפקיד רכבות הונגריה (מ.א.ב) . בשנת 1971 קיבל את אות ההצטיינות של פדרציית ההיאבקות הבינלאומית (FILA).

## הישגיו
* אלוף אולימפי:
** בסגנון חופשי, משקל כבד: 1948, לונדון
* אליפות עולם מקום 2:
** סגנון יווני-רומי, משקל כבד: 1950, סטוקהולם
* אלוף אירופה כפול מקום 3
** בסגנון חופשי, משקל כבד: 1937, מינכן
** יווני-רומי, משקל כבד: 1939, אוסלו
* אליפות אירופה מקום רביעי:
** בסגנון חופשי, משקל קל: 1946, סטוקהולם
* עשרים ואחת פעמים אלוף הונגריה:
** יווני-רומי, קל משקל: 1934
** יווני-רומי, משקל כבד: 1935, 1938, 1939, 1940, 1946, 1947, 1948, 1950
** משקל קל כבד בסגנון חופשי: 1942, 1943
** משקל כבד בסגנון חופשי: 1935, 1936, 1937, 1938, 1939, 1940, 1946, 1947, 1949, 1950
* אלוף קבוצתי הונגריה חמש פעמים:
** יווני-רומי: 1934, 1935, 1946, 1948, 1950)

## הנצחה
שמאל|ממוזער| לוח הזיכרון שלו ב-Kristinaváros (5-7 Mátray u.)
* בשנת 2001 ברובע 17 של בודפשט נקראו על שמו כיכר,
* כיכר ואולם אימונים בקצ'קמט.
* לוח זיכרון ב-Kristinaváros (5-7 Mátray u.)

## פרסים והוקרה
* עיטור מסדר ההצטיינות של הרפובליקה העממית ההונגרית (1951)
* ספורטאי מצטיין של הרפובליקה העממית ההונגרית (1951)

## לקריאה נוספת
* לאסלו הווש: ספר הזהב של הספורט ההונגרי - בודפשט, 1982 - 
* Endre Kahlich – László Gy Papp – Zoltán Subert: המשחקים האולימפיים 1896–1976 – בודפשט, 1977 – 
* Révai új lexikona III. (הלקסיקון החדש של רוואי).
* László Lukács – György Szepesi: 112. ההיסטוריה של מדליות הזהב האולימפיות של הונגריה – בודפשט, 1980 – 
* אלופי המדינה בהיאבקות בהונגריה (PDF)
* תמונה מאת דיולה בוביש
* הפרופיל של דיולה בוביש באתר האינטרנט של MOB
* אלופי המדינה בהיאבקות ההונגרית (PDF)
* Nándor Heltai : איש הרנסאנס. דיולה בוביש הוא האלוף האולימפי הראשון מקצ'קמט ; מעגל החברים האולימפיים של Gyula Bóbis של Kecskemét, 2010
## קישורים חיצוניים

## הערות שוליים

קטגוריה:אלופים אולימפיים מהונגריה
קטגוריה:אלופים אולימפיים: היאבקות
קטגוריה:הונגרים שנולדו ב-1909
קטגוריה:הונגרים שנפטרו ב-1972
אשכולות (מרחב ידע מקוון)

**אשכולות** הוא מיזם ללמידה דיגיטלית חינמי המותאם למגזר החרדי הוקם על ידי חברת תלם ורשת נצח.

## מטרות
מטרת הארגון היא לאפשר השלמת פערי ידע במקצועות הליבה לחברה החרדית. ובכך לתרום לצמצום פערים חברתיים, הגברת שוויון הזדמנויות, ומתן פתרונות הכשרה לצורך כניסה ללימודים אקדמיים ולשוק העבודה.

ישנם שלושה מסלולי הכנה למבחנים שונים:
* הכנה למבחן אמיר"ם - מבחן סיווג ידע באנגלית לקורסי חובה או פטור
* הכנה למבחן כניסה למכינה (מימ"ד) - מבחן המוכיח השלמת פערי ידע באנגלית, מתמטיקה ואוריינות עברית
* הכנה לעולים לט' - השלמת פערי ידע לעולים לכיתה ט’באנגלית ומתמטיקה

## פעילויות
הפלטפורמה כוללת 19 קורסים דיגיטליים פתוחים וחינמיים ואליה רשומים מעל 41,000 לומדים. הקורסים הם על ארבעה מרחבי ידע: אנגלית, מתמטיקה, מדעים, ואוריינות עברית.

כלל המרחבים מתחילים מבסיס הלמידה, ולא נדרש ידע מקדים לצורך הלמידה. הקורסים מופקים על ידי צד שלישי.

## היסטוריה
בשנת 2020, בתקופת הקורונה, התגלה שיש ביקוש בחברה החרדית ללימודים דיגיטליים.  בעקבות כך הקימה רחלי איבנבוים, יזמת חברתית חרדית, במשותף עם חברת תלם ורשת נצח, את אתר "אשכולות", המאפשר לתלמידים חרדים להשלים את לימודי הליבה עד לרמה קדם אקדמית. ב-1 בספטמבר 2020 האתר עלה לאוויר עם 5 קורסים (2 באנגלית, 2 במתמטיקה ו-1 בפיזיקה).

עד לינואר 2021 נרשמו לאשכולות למעלה מ-3,700 תלמידים, ונלמדו בו למעלה מ-7,000 שיעורים.

ב-2022 כלל האתר 10 קורסים ומספר הלומדים עלה ל-18,000, עשרות אלפי שיעורים נצפו.

## קישורים חיצוניים
* 

* 
*

## הערות שוליים

קטגוריה:למידה מרחוק
קטגוריה:אתרי אינטרנט ישראליים
קטגוריה:יהדות חרדית
אישטוואן גרגיי

**אישטוואן גרגיי** (בהונגרית: **Gergely István**; נולד ב-20 באוגוסט 1976, דונאיסקה סטרדה) הוא שחקן כדורמים ואלוף אולימפי הונגרי.

## ביוגרפיה
אישטוואן גרגיי נולד בסלובקיה, בן המיעוט ההונגרי, שם זכה במדליית ארד בגביע העולם לנוער ב-1994 וגם שיחק בנבחרת הבוגרת. מ-1993 עד 2002 שיחק ב-130 משחקים בנבחרת סלובקיה. הוא היה שמיני ב-1997 ותשיעי ב-1999 באליפות אירופה. סיים במקום ה-12 באולימפיאדת סידני (2000) ובמקום ה-11 באליפות העולם ב-2001. הוא הצטרף לאגודת הספורט הונווד בבודפשט לאחר שירות בלגיון האיטלקי ולאחר מכן בלגיון הספרדי. אז עלתה התאזרחותו עלתה יותר ברצינות. הוא הפך לאזרח הונגרי ב-2003. בצבעי הונגריה, הוא זכה במדליות זהב באולימפיאדת אתונה 2004 ואולימפיאדת בייג'ינג 2008. הוא היה חבר בנבחרת שזכתה באליפות העולם ב-2003 ובמדליית הכסף של גביע העולם ב-2005. ב-2003 ו-2004 זכה עם הנבחרת בליגה העולמית. בין 2003 לבין 2006 זכה עם נבחרתו ארבע פעמים באליפות הונגריה, ב-2007 היה שני, ב-2008 וב-2009 הצליח לעמוד על המדרגה השלישית. באפריל 2014 הודיע כי יסיים את קריירת המשחק שלו בתום העונה. בקיץ 2017, כחבר בנבחרת המילניום, שהייתה מורכבת ברובה מאלופים אולימפיים מסידני, הוא זכה בתואר אליפות העולם למאסטרים בקבוצת הגיל 40+.

### השכלה
ההשכלה הגבוהה ביותר שלו היא מנהל ספורט MSC בהכשרה המשותפת של הפקולטה לחינוך גופני ומדעי הספורט של אוניברסיטת זמלווייס והפקולטה לכלכלה של אוניברסיטת קורווינוס בבודפשט. כיום הוא סטודנט לדוקטורט (PhD) באוניברסיטת זמלווייס.

### כמנהל ספורט
בדצמבר 2012 הוא הגיש מועמדות לתפקיד נשיא איגוד הכדורמים ההונגרי, אך הפסיד לדנש קמני. במקביל, הפך לחבר הנשיאות של אגודת כדור המים ההונגרית במשך ארבע שנים. בינואר 2013 הפך למאמן השוערים של נבחרת הונגריה לצד קפטן הנבחרת טיבור בנדק. בדצמבר 2016, כשטיבור בנדק התפטר, הוא הודיע כי יעזוב גם הוא את ספסל הנבחרת. בינואר 2017 הוא נבחר לנשיא בפועל של התאחדות הונווד.

### משפחתו
גרגיי נשוי, אשתו היא סילביה קובאץ'. בנם: לבנטה (2017). יש לו בת, מלינדה, ובן, מארטון, מנישואיו הקודמים.

## פרסים והוקרה
* צלב הקצין של מסדר ההצטיינות של הרפובליקה של הונגריה (2004)
* השחקן הטוב ביותר בפלייאוף אליפות הונגריה (2005)
* צלב אמצעי של מסדר ההצטיינות של הרפובליקה של הונגריה (2008)
* להגנה לאומית (דרג 1) (2008)
* אזרחות כבוד של קומארום (2016) 

## לקריאה נוספת
* 

## קישורים חיצוניים

* 
* polopanteon

## הערות שוליים

קטגוריה:אלופים אולימפיים מהונגריה
קטגוריה:שחקני כדורמים הונגרים
קטגוריה:משתתפי אולימפיאדת סידני (2000)
קטגוריה:משתתפי אולימפיאדת אתונה (2004)
קטגוריה:משתתפי אולימפיאדת בייג'ינג (2008)
קטגוריה:הונגרים שנולדו ב-1976
חוג מבקרי הקולנוע של ניו יורק

**חוג מבקרי הקולנוע של ניו יורק** (באנגלית: **New York Film Critics Circle**) הוא ארגון מבקרי קולנוע אמריקאי שנוסד בשנת 1935 על ידי מבקר הקולנוע של ה"ניו יורק דיילי ניוז", וונדה הייל. החוג הוא ארגון מבקרי הקולנוע הוותיק ביותר בארצות הברית, ואחד היוקרתיים ביותר.

מבקרי הקולנוע החברים בארגון מעניקים מדי ינואר את פרסי חוג מבקרי הקולנוע של ניו יורק, אותם הם בוחרים בדצמבר. בנוסף לקטגוריות הפרסים הסטנדרטיות לסרטים, במאים ושחקנים, החוג מעניק פרסים מיוחדים לאנשים וארגונים בעלי תרומה יוצאת דופן לעולם הקולנוע בכללותו, כגון מבקרים והיסטוריונים של הקולנוע. הזוכים בפרסי חוג מבקרי הקולנוע של ניו יורק זוכים לעיתים קרובות גם בפרסי אוסקר.

## קטגוריות
* הסרט הטוב ביותר 
* השחקן הטוב ביותר 
* השקנית הטובה ביותר 
* שחקן המשנה הטוב ביותר 
* שחקנית המשנה הטובה ביותר 
* הבמאי הטוב ביותר 
* התסריט הטוב ביותר 
* הסרט המונפש הטוב ביותר 
* הצילום הטוב ביותר 
* סרט הבכורה הטוב ביותר 
* הסרט הטוב ביותר בשפה זרה 
* הסרט התיעודי הטוב ביותר 
* פרס מיוחד

## פרסים

## ראו גם
* איגוד המבקרים האמריקני

## קישורים חיצוניים
* 

## הערות שוליים

קטגוריה:איגודי מבקרי קולנוע אמריקאיים
קטגוריה:ארצות הברית: פרסים קולנועיים
דיספנסציונליזם

**דִיסְפֶּנְסַצְיוֹנָלִיזְם** היא השקפה תאולוגית נוצרית המחלקת את תולדות האנושות לתקופות שמכונות "דִיסְפֶּנְסַצְיוֹת", שבכל אחת מהן הנהיג האל מערכת ציוויים אחרת שבני-האדם בדרך כלל כשלו לעמוד בה. בראייה זו, ההבטחות התנ"כיות אכן ניתנו לישראל כעם, וכישלונם של היהודים להאמין בישו אינו מפקיע את הברית עימם אלא היא עודנה שרירה וקיימת. השקפה זו התקבלה על רבים מהאוונגליסטים במאות ה-19 וה-20.

## היהודים על פי השקפה זו
על פי ההשקפה הדיספנסציונליסטית, לישראל כאומה יש עדיין מעמד מיוחד בעיני האל, ולכן הכרחי שעם ישראל ישמור על קיומו ויזכה לתחייה לאומית בטרם קץ הימים, כפי שמתואר במקרא. הביאה השנייה של ישו, שבה מאמינים כל הזרמים הנוצריים, תביא לגאולת הנוצרים ועלייתם השמיימה, בעוד שהיהודים ייאלצו להכיר במלכות ישו ולהילחם תחתיו במלחמת יום הדין. תהיה זאת תחילתן של אלף שנות שלטון הצדק שנובאו בחזון יוחנן, שבהן ימלוך ישו בפועל על פני האדמה. האוונגליסטים מאמינים כי שני שלישים מהיהודים יושמדו במלחמת יום הדין, על פי פרשנותם לפסוק: . מקרב היהודים תהיה תמיד , שהם היהודים המאמינים בישו, שיינצלו. כל ישראל שייוושעו ויחיו תחת מלכות ישו על הארץ במשך אלף השנים החזויות יהיו חלק מאותה שארית.
שארית זו, בראייה הדיספנסציונליסטית, איננה מאבדת את מעמדה כחלק מן העם ואינה מחויבת להתמזג במאמינים הגויים, בניגוד לתפיסה הנוצרית הקלאסית השוללת בתוקף כל הבדל בין יהודי לגוי בתוך הכנסייה.

הפרשנות הדיספנסציונליסטית למעמד היהודים מתרצת, בעיני האוחזים בה, סתירות בין הברית הישנה ל ואף קשיים ניכרים העולים מתוך הברית החדשה עצמה. הנוצרים הקדומים המתוארים בברית החדשה הותקפו כאשר דרשו ממאמינים גויים בישו לשמור את התורה, ומאידך מוזכר שם שהיהודים מוסיפים להיות עם נבחר. היהדות המשיחית שקמה במאה ה-20 זוכה ללגיטימציה אוונגליסטית על בסיס רעיונות אלה, שלפיהם קהילה מובחנת של יהודים המאמינים בישו היא דבר מתחייב ורצוי.

## ראו גם
* תאולוגיית החילופין

## קישורים חיצוניים

## הערות שוליים

קטגוריה:תאולוגיה נוצרית
חותם יהועזר בן הושעיהו

**חותם יהועזר בן הושעיהו** הוא חותם שהתגלה בקרבת הכותל הדרומי. על החותם נחרטו, ככל הנראה בזמנים נפרדים, דמות גניוס (דמות מכונפת מגוננת)  ברמה אמנותית גבוהה, וכתובת שתוכנה שם פרטי בכתב עברי קדום, חרוטה ברמה נמוכה. זה המופע הראשון ביהודה של דמות גניוס – שהיה נפוץ באימפריה האשורית החדשה – על ממצא מחפירות ארכאולוגיות.

## מקום הגילוי
החותם התגלה כ־11 מטרים דרומה מהפינה הדרום־מערבית של הר הבית (בחומותיו הנוכחיות, ולא בחומותיו מימי בית ראשון).

## תיאור
מידותיו הן 1.8×1.65 ס"מ, עוביו 0.95 ס"מ, ומשקלו 3.34 גרמים, והוא עשוי אבן שחורה. על החותם חרוטה דמות מכונפת, ומסביבה, כתובת באותיות עבריות קדומות. יש פער בין רמת החריטה של הדמות, שהיא גבוהה למדי, לבין רמת החריטה של הכתובת, שהיא חובבנית; החוקרים משערים שתחילה נחרטה הדמות, ולאחר מכן, כאשר החותם עבר לבעלים חדש, נחרט עליו השם של אותו בעלים חדש.

### הכתובת
הכתובת היא:

כלומר, . חריטת האותיות איננה טובה, ככל הנראה מתוך רשלנות או חוסר ניסיון של יוצר החותם – האותיות גולשות אחת על השנייה.

### הדמות
הדמות המוצגת על החותם היא גניוס, רוח מגוננת, שידו הימנית מושטת קדימה. הוא לבוש בגד ועל ראשו כיסוי ראש. תווי פניו וזקנו חסרים במידה רבה, ואין זכר לידו השמאלית או זרועו הימנית. באמנות האשורית הייתה נפוצה דמות הגניוס המכונף, כאשר לעיתים הייתה בעלת ראש אדם וקרניים, לעיתים ראש אדם ללא קרניים ולעיתים ראש ציפור. קשה להכריע האם לדמות שעל החותם היו קרניים. לרוב מחזיק הגניוס בידו הימנית המושטת חפץ שנקרא "מולילו" ובידו השמאלית דלי , שניהם נעדרים בחותם זה. הגניוס לא גמור, וייתכן שהעבודה עליו נפסקה בשל מותו של בעל החותם או של האמן שיצר אותו.

מדובר בתיאור הראשון של גניוס שנמצא ביהודה בחפירה ארכאולוגית. לבוש הגניוס איננו אשורי, ודמות לבושה בגד דומה נמצאה על בולה מעיר דוד; הגניוסים באשור אופיינו לרוב טוניקה שונה. גם כיסוי הראש לא זהה לכיסויי הראש האופייניים לגניוסים באשור. יהודה הייתה חלק בלתי נפרד מהסביבה התרבותית של המזרח הקדום, וחלקה עם סביבתה אמונות וערכים משותפים, וביניהם – אמונה בקסם ובעל־טבעי; נראה שהמחזיקים בחותם היו מודעים לתכונות העל־טבעיות המיוחסות לדמות הגניוס.

דמויות אנושיות על חותמות ובולות יהודאיות אינן נפוצות, דבר הנתפס לעיתים כ; לאור ממצאים הנושאים דמות אדם מירושלים, כדוגמות חותם זה, ישנם חוקרים המטילים ספק באנאיקוניזם יהודאי.

## תארוך
לאור הקשרים בין יהודה ואשור בין 730–630 לפנה"ס, והתפוצה של הגניוסים באימפריה האשורית בתקופה זאת, החותם מתוארך לשנים אלה.

## שמות
השם "יהועזר" איננו נפוץ – בצורתו זאת הוא ידוע מחותם מהתקופה הפרסית כשמו של פחוא (מושל) ביהוד. הוא מוכר לרוב בצורה "יועזר", למשל מפפירוס מואדי מורבעת ומ. ממכתב באכדית מתקופת אשורבניפל ידוע השם Iaū-idrī, ובתעודות מסופוטמיות מתקופת גלות בבל מוכר השם הן בצורה המשוחזרת Yāhû-azar והן בצורה המשוחזרת Yāhû-izrī.

השם "הושעיהו" וצורות דומות לו נפוץ מאוד, למשל מבולה מעיר דוד, מפפירוס מואדי מורבעת וממכתבי לכיש. גם בקרב גולי בבל היה השם פופולרי, בצורתו המלאה Amuš-Yāma ובצורתו המקוצרת Amušē, הן בתעודות אל־יהודו והן ב. השם היה נפוץ גם במושבה היהודית ביב.

## לקריאה נוספת

* 


## קישורים חיצוניים
* 

## הערות שוליים

קטגוריה:כתובות בעברית עתיקה
קטגוריה:חותמות
קטגוריה:עתיקות ארץ ישראל
קטגוריה:התקופה הישראלית
קטגוריה:ארכאולוגיה מקראית
קטגוריה:הר הבית: היסטוריה
ספורטאים פאראלימפיים ניטרליים

**ספורטאים פאראלימפיים ניטרליים** (באנגלית: **Neutral Paralympic Athletes**) הוא השם שניתן למסגרת ייצוגית לספורטאים פאראלימפיים מרוסיה ומבלארוס, שאושרו להשתתף בשנת 2024 במשחקים הפאראלימפיים.

בדומה להחלטת הוועד האולימפי הבין-לאומי כך גם הוחלט ב, שרוסיה ושבלארוס לא רשאיות להיות מיוצגות כמדינות ב, עקב פלישת רוסיה לאוקראינה ומעורבות בלארוס במלחמת אוקראינה–רוסיה . במשלחת "ספורטאים פאראלימפיים ניטרליים" יישתתפו ספורטאים פאראלימפיים מעטים מרוסיה ומבלארוס אשר אושרו על ידי הוועד הפאראלימפי הבינלאומי ואישרו את הגעתם. הספורטאים שאושרו לא שרתו בצבא רוסיה או בצבא בלארוס.

הקוד של מסגרת ייצוגית זו הוא **NPA**, לפי ראשי תיבות באנגלית Neutral Paralympic Athletes.

ספורטאים אלו לא יצעדו בטקס הפתיחה. הם לא יורשו להשתמש בדגל או בהמנון של מדינתם. דגל מיוחד עוצב עבורם בצבע לבן ובמרכזי האותיות NPA. בטקס הענקת מדליית זהב לספורטאי פאראלימפי נייטרלי, ינוגן ההמנון של הוועד הפאראלימפי הבין-לאומי.

## ראו גם
*ספורטאים אינדיבידואלים ניטרליים
*משתתפים עצמאיים במשחקים האולימפיים
*הוועד האולימפי ברוסיה
*רוסיה במשחקים הפאראלימפיים
*בלארוס במשחקים הפאראלימפיים

## קישורים חיצוניים

## הערות שוליים

קטגוריה:המשחקים הפאראלימפיים פריז (2024)
קטגוריה:הפלישה הרוסית לאוקראינה
קטגוריה:מדינות במשחקים הפאראלימפיים
קטגוריה:משתתפי המשחקים הפאראלימפיים
סטרחיל צ'רבנקוב

**סטרחיל ניקולוב צ'רבנקוב** (בבולגרית: **Страхил Николов Червенков**; 15 במאי 1938, וארנה, ממלכת בולגריה – 27 באוקטובר 1999, וארנה, בולגריה) היה דיפלומט בולגרי אשר בין השנים 1990–1992 כיהן כשגריר הראשון של בולגריה בישראל.

## ביוגרפיה
סטרחיל צ'רבנקוב נולד בווארנה. ב-1964 סיים תואר שני ביחסים בין-לאומיים במכון הממלכתי ליחסים בין-לאומיים של מוסקבה. ב-1966 הצטרף לשירות החוץ הבולגרי וכיהן כנספח במחלקת מערב אירופה, ארצות הברית וקנדה של משרד החוץ. בין השנים 1968–1972 כיהן כמזכיר השלישי בשגרירות בולגריה בהלסינקי.

בין השנים 1979–1983 כיהן כקונסול הכללי של בולגריה בטורונטו, קנדה, ובין השנים 1983–1990 כיהן כסגן ראש, וכראש דסק מערב אירופה, ארצות הברית וקנדה במשרד החוץ הבולגרי.

בין השנים 1990–1992 מונה לשגריר הראשון של בולגריה בישראל, עם חידוש היחסים הדיפלומטיים בין המדינות. בתקופה זו לאחר תום תום העידן הקומוניסטי, נתונה הייתה בולגריה במשבר כלכלי חריף. בסיוע התאחדות עולי בולגריה, ויקטור שם-טוב יו"ר ההתאחדות לידידות בולגריה–ישראל פעל צ'רבנקוב לקבלת סיוע ישראלי הומינטרי לבולגריה. בין השנים 1995–1997 עמד בראש מחלקת דרום-מזרח אירופה במשרד החוץ הבולגרי.

צ'רבנקוב פרסם שני ספרים. ב-1973 פרסם את ספרו "סקנדינביה הפינה השקטה של אירופה" (בבולגרית: кандинавия - "спокойният" ъгъл на Европа), וב-1997 פרסם את ספרו "אנקדוטות ואמיתות דיפלומטיות" (בבולגרית: Дипломатически анекдоти и афоризми).

סטרחיל צ'רבנקוב היה נשוי לרוזה צ'רבנקובה ואב לבן, בויקו אשר למד מדע המדינה באוניברסיטת תל אביב בעת כהונתו של אביו. בספטמבר 1999 נפגע רכבו של צ'רבנקוב בתאונת דרכים, על ידי רכב שנהגו היה בגילופין. הוא נפצע קשה ונותר בתרדמת עד שנפטר מפצעיו. צ'רבנקוב הובא למנוחות בבית הקברות המרכזי אשר בווארנה.

## קישורים חיצוניים
* 
* ספריו של צ'רבנקוב, באתר plus.cobiss.net 

## הערות שוליים

קטגוריה:שגרירי בולגריה בישראל
קטגוריה:דיפלומטים בולגרים
קטגוריה:בוגרי המכון הממלכתי ליחסים בין-לאומיים של מוסקבה
קטגוריה:קומוניסטים בולגרים
קטגוריה:בולגרים שנולדו ב-1938
קטגוריה:נפטרים ב-1999
מלון סנטה קלאוס

**מלון סנטה קלאוס**, המכונה לפעמים **מלון חג המולד** או **פייל דה סאפו** (עור קרפדה), הוא זן של מלון (ממשפחת הדלועים) שמקורם בספרד שאורכם מגיע לכמטר והוא בצורה אובלית. יש לו קליפה חיצונית עבה עם פסים ירוקים ובשר פנימי ירוק בהיר עד לבן עם טעם מלון עדין ומתיקות קרוב למלוני טל דבש.

## תיאור
למלון סנטה קלאוס יש קליפה ירוקה כתומה שעל שמה הוא נקרא בספרדית ("עור קרפדה"). המלון דומה למלון בעל אותה צורה אך עם קליפה צהובה הידוע בשם 'אמרילו', או מלון קנרי. מלון סנטה קלאוס מזכיר קצת אבטיח קטן. בתוכו בשר נימוח ובעל טעם עדין, ירקרק חיוור דומה מאוד לזה של מלון טל דבש. למלון סנטה קלאוס הבשל ביותר יהיו קצוות פריחה רכים בגוון צהוב עז.
[253px|ממוזער| [דוכן מלון Piel de Sapo באזור מדריד]]
## אזור
מלון זה זמין באופן נרחב בחצי הכדור הצפוני. הם גדלים בקליפורניה ובאריזונה, הם נקצרים מיוני עד אוקטובר. במהלך החורף, מלוני סנטה קלאוס מיובאים מאמריקה הדרומית. הם גדלים בברזיל ובאמריקה המרכזית כדי לספק לאירופה במהלך הסתיו, החורף והאביב. באוסטרליה, הם גדלים כל השנה ונמכרים בשם "Piel de Sapo" ונאמר כי הם מחזיקים מעמד עד חג הפסחא. לאחר כ-110 ימים מהשתילה, המלון יכול להגיע לגודל 30 סנטימטרים.

### ספרד
ה-Piel de Sapo בספרד, גדל באופן נרחב. לה מנצ'ה הוא האזור העיקרי בספרד המייצר סוג זה.
## שימושים
הבשר של מלונים לא חתוכים הוא עסיסי יותר ורך יותר אם שומרים אותם בטמפרטורת החדר יום או יומיים לפני ההגשה. לאחר הבשלה או חתך, יש לשמור בקירור בניילון. מלון עמיד זה, יכול להישמר עד שישה שבועות יותר מאשר זנים אחרים.

## קישורים חיצוניים

## הערות שוליים

קטגוריה:מאכלי חג המולד
קטגוריה:דלועיים
אדמה ללא לחם

**אדמה ללא לחם** (באנגלית: **Land Without Bread**) הוא סרט פסאודו דוקומנטרי ספרדי בן 27 דקות בשפה הצרפתית משנת 1933, בבימויו של לואיס בוניואל ובהפקה משותפת של בונואל ורמון אסין. הקריינות לסרט נכתבה על ידי בונואל ופייר יוניק, עם צילום של אלי לוטר.

## תקציר העלילה
הסרט מתמקד בתושבי מחוז לאס הורדס בספרד, באזור ההררי סביב העיירה לה אלברקה, ובעוני המחפיר של יושביה, שהיו כה נחשלים ומבודדים עד שאפילו דרך הכנת לחם לא הייתה ידועה להם. מקור הפרנסה העיקרי עבורם היה קליטת ילדים יתומים, עבורם קיבלו קיצבה ממשלתית.

הסרט מתמקד בעוני ועליבות חייהם של תושבי המחוז המבודד, החסרים דרכי קיום מינימליים. חלקם אף לוקים במומים שונים ומחלות קשות, כתוצאה מתזונה לקויה ומחוסר בתרופות ובטיפול רפואי זמין.

המחוז היה מנותק מהציליויזציה עד שנת 1922, שנה שבה נסלל כביש גישה למחוז.

בונואל, שעשה את הסרט לאחר שקרא את המחקר האתנוגרפי *Las Jurdes: étude de géographie humaine* (1927) מאת Maurice Legendre נקט בגישה סוריאליסטית לרעיון המשלחת האנתרופולוגית.

התוצאה הייתה סרט מסע שבו התיאורים הקיצוניים והמוגזמים לעיתים של הקריינות בסרט, המתארת את העליבות האנושית המחפירה שבמחוז הנשכח מתנגשים בצורה השטוחה, האדישה ואף חסרת העניין של הקריינות בסרט.

## שחקנים ודמויות
* אבל ז'קין (קול)
* אלכסנדר אוניל (קול, גרסה מדובבת)

## ביקורת
גרהם גרין העניק לסרט ביקורת נייטרלית, בכותבו ל"לילה ויום" בשנת 1937, ותיאר אותו כ"תמונה כנה ונוראה, [...] נקייה מתעמולה". גרין טען שיש לסרט השפעה חזקה ביותר על הצופה, "מספיק כדי לזעזע את השאננות או הרחמים העצמיים של כל אחד".

עיקר הביקורת על הסרט היא שהוא מתיימר להיות סרט תיעודי, אולם הוא פסאודו דוקומנטרי, כלומר, מתיימר להיות תיעודי בזמן שהוא מומחז ומבוים מן הקצה עד הקצה. בנוסף, הביקורת מתמקדת באכזריות הרבה כלפי בעלי חיים שמיוחסת לבוניואל, שעינה ושחט מספר חיות לצורך צילום הסרט. בשל סיבה זו אף נאסרה הפצת הסרט בספרד על ידי הממשלה הספרדית בשל "השמצת השם הטוב של העם הספרדי".

בתקופה המודרנית, לעומת זאת, קבלת הפנים הביקורתית ל"ארץ ללא לחם " הייתה בעיקר חיובית. בשנת 2002 העניק *[[סלנט (מגזין)|מגזין Slant]]* לסרט ציון 4 מתוך 4 כוכבים, וכתב: "*לאס הורדס* הופך לקריאה מפחידה לאחוז בנשק, הוא טקסט פתוח נהדר המתנגד לקריאה פשוטה ומטיל ספק במושג הקידמה של האנושות." ג'פרי רואף כינה אותו "סרט מהפכני".

## קישורים חיצוניים

* Las Hurdes at AllMovie (באנגלית)
* Las Hurdes at the TCM Movie Database (באנגלית)
* הסרט לצפייה ישירה באתר יוטיוב https://youtu.be/qO86FO1bs6g?si=qKeg6xSqF-BoTkIj

## הערות שוליים

קטגוריה:סרטי 1933
קטגוריה:סרטי מסע
סטיבנסון ארצ'ר (1786–1848)

**סטיבנסון ארצ'ר** (באנגלית: **Stevenson Archer**; 11 באוקטובר 1786 – 26 ביוני 1848) היה שופט וחבר בית הנבחרים של ארצות הברית מטעם מרילנד, שייצג את המחוז השישי מ-1811 עד 1817, ואת המחוז השביעי מ-1819 עד 1821. בנו סטיבנסון ארצ'ר ואביו ג'ון ארצ'ר היו גם הם חברי קונגרס ממרילנד.

## ביוגרפיה
### ראשית חייו
ארצ'ר נולד במדיקל הול, ליד צ'רצ'וויל, מחוז הרפורד, מרילנד, ב-11 באוקטובר 1786, לקתרין (לבית האריס) וג'ון ארצ'ר. הוא למד באקדמיית נוטינגהאם של מרילנד, וב-1805 השלים את לימודיו בפרינסטון קולג'. הוא למד משפטים, התקבל בשנת 1808 ללשכת עורכי הדין של מחוז הרפורד, מרילנד, והחל לעסוק בכך באותה שנה.

### קריירה
מ-1809 עד 1810 כיהן ארצ'ר כחבר בבית הנבחרים של מרילנד, ולאחר מכן נבחר כמועמד המפלגה הדמוקרטית-רפובליקנית לבית הנבחרים של ארצות הברית לקונגרס ה-12 כדי למלא את המושב שהתפנה כתוצאה מהתפטרותו של ג'ון מונטגומרי. הוא נבחר מחדש לקונגרסים ה-13 וה-14 וכיהן מ-26 באוקטובר 1811 עד 3 במרץ 1817. מאחר שהגיע לגיל המינימום החוקתי לכהונה בבית הנבחרים (25) פחות מחודש לפני כניסתו לתפקיד, היה ארצ'ר החבר הצעיר ביותר בקונגרס ה־12 – קונגרס שהתאפיין, לפחות בחלקו, בהזרמת דם צעיר למערכת השלטונית. ארצ'ר היה אחד מהתומכים הנחרצים ביותר בהיערכות למלחמה, והצביע בעקביות בעד היערכות צבאית ובעד מלחמת 1812.

בקונגרס כיהן ארצ'ר כיו"ר ועדת התביעות (במהלך הקונגרס ה־13), וכחבר בוועדת ההוצאות של מחלקת הצי (במהלך הקונגרס ה־14). בזמן מלחמת 1812 שירת כקצין התשלומים של המיליציה ה־40 של מרילנד, וב־5 במרץ 1817 מינה אותו הנשיא ג'יימס מדיסון לשופט פדרלי של טריטוריית מיסיסיפי, עם סמכויות של מושל, כשהוא יושב בבית המשפט בעיר סנט סטיבנס.

ארצ'ר התפטר מהתפקיד בתוך שנה וחזר למרילנד להמשיך בעיסוקו בעריכת דין. לאחר מכן נבחר לקונגרס ה־16, בו כיהן מ־4 במרץ 1819 ועד 3 במרץ 1821, וכיהן שוב כיו"ר ועדת ההוצאות של מחלקת הצי. בשנת 1823 מונה לשופט הראשי של בית המשפט המחוזי של מחוזות בולטימור והארפורד ושל העיר בולטימור. בשנת 1844 מונה על ידי מושל מרילנד תומאס פראט לנשיא בית המשפט לערעורים של מרילנד, וכיהן בתפקיד עד מותו.

### חיים אישיים
ארצ'ר התחתן עם פמלה בארני הייז בשנת 1811. לשניים נולדו תשעה ילדים, בהם סטיבנסון ארצ'ר. נכדו היה סטיבנסון א. ויליאמס. ארצ'ר היה בעל עבדים. 

### מותו
ארצ'ר מת ב-26 ביוני 1848, במדיקל הול, ונקבר בבית הקברות הפרסביטריאני של צ'רצ'וויל.

## קישורים חיצוניים

* 
* 

## הערות שוליים

קטגוריה:אמריקאים ילידי מרילנד
קטגוריה:בוגרי אוניברסיטת פרינסטון
קטגוריה:חברי בית הנבחרים של ארצות הברית ממרילנד
קטגוריה:חברי בית הנבחרים של ארצות הברית מטעם המפלגה הדמוקרטית-רפובליקנית
קטגוריה:אמריקאים שנולדו ב-1786
קטגוריה:אמריקאים שנפטרו ב-1848
עאטף גריפאת

**עאטף גריפאת** (בערבית: **عاطف غريفات**; נולד ב-5 באוגוסט 1963) הוא ראש המועצה המקומית זרזיר.

## ביוגרפיה
נולד למוחמד ואמנה וגדל ביישוב בית זרזיר שבגליל התחתון. הרביעי מבין חמישה אחים ואחיות. למד בבית ספר יסודי ערב אלגריפאת ובתיכון מקיף "עמל" זרזיר.

בנובמבר 1982 התגייס לצה"ל ושירת בחטיבת הצנחנים בגדוד 890 במלחמת לבנון הראשונה. לאחר מכן היה מפקד מחלקה סגן מפקד פלוגה ומפקד פלוגה בגדוד 890. ועשה תפקידי הדרכה שונים בבסיס הדרכה. בשנים 1989–1992 פיקד על יחידת הסיור המדברית 585 בדרום. בשנת 2005 השתחרר מצה"ל בדרגת רב-סרן. 

בשנת 2006 הקים את חברת האבטחה הדסק הישראלי לביטחון ושמירה בע"מ הפועלת באזור חיפה והצפון.

בבחירות לרשויות המקומיות ב-2013 התמודד לראשות המועצה מול חמישה מועמדים. בסיבוב הראשון זכה לתמיכה של 30.76% ועלה לסיבוב שני מול אמיר מזאריב בו ניצח עם 55.25% לעומת 44.75% למזאריב.

בבחירות לרשויות המקומיות ב-2018 התמודד לקדנציה נוספת מול שישה מועמדים. זכה ל-24.66% מהקולות ולא עלה לסיבוב שני.

בשנים 2018—2024 חזר לנהל את חברת האבטחה שבבעלותו.

בבחירות לרשויות המקומיות ב-2024 התמודד לראשות המועצה בשלישית מול מוחמד ג'ואמיס חסן הייב וראש המועצה המכהן אמיר מזאריב.

בסיבוב הראשון של הבחירות זכה גריפאת ל-31.68% מהקולות ועלה לסיבוב השני מול חסן  הייב שזכה ל-32.71% מהקולות. בסיבוב זה נבחר לראשות המועצה לאחר שגרף 55.39% מהקולות לעומת 44.61% לחסן הייב.

הוא בעל תואר ראשון במנהל עסקים מאוניברסיטת דרבי שברמת אפעל.

הוא נשוי לאפתח'אר ואב לחמישה. מתגורר בזרזיר.

## קישורים חיצוניים
* עאטף גריפאת, באתר מועצה מקומית זרזיר

## הערות שוליים

קטגוריה:בדואים ישראלים
קטגוריה:ראשי מועצת זרזיר
קטגוריה:ישראלים שנולדו ב-1963
Encino

***Encino*** הוא אלבום האולפן הרביעי של הזמרת הבריטית פיקסי לוט. האלבום יצא לאור ב-27 בספטמבר 2024, על ידי חברות התקליטים BMG רייטס מנג'מנט ו-Tag8.

## רקע והכרזה
הקלטות האלבום החלו ב-2023 והסתיימו בתחילת 2024. "Somebody's Daughter", שמתייחס להתנהגות מקוונת רעילה ולבריונות, יצא לאור כסינגל המוביל של האלבום ב-20 ביוני 2024. "Midnight Trash" יצא לאור כסינגל השני של האלבום ב-22 באוגוסט 2024.

## רשימת רצועות

## היסטוריית יציאות לאור

## קישורים חיצוניים

## הערות שוליים

קטגוריה:אלבומי פיקסי לוט
קטגוריה:אלבומים באנגלית
יישובי הכנסייה המוראבית

**"יישובי הכנסייה המוראבית"** הוא אתר מורשת עולמית הכולל ארבעה יישובים אשר הוקמו על-ידי הכנסייה המוראבית , כנסייה פרוטסטנטית אוונגליסטית חופשית. הכנסייה המוראבית נוסדה על-ידי פליטים ממוראביה אשר נמלטו לסקסוניה במאה ה-18 מפני הקונטרה-רפורמציה הקתולית, וייסדו את היישוב הראשון בהרנהוט ב-1722. עם התפתחות הכנסייה, נוסדו יותר מ-30 יישובים דומים ברחבי העולם.

היישובים הכלולים בהכרזה הם:
*הרנהוט בגרמניה - "יישוב האם" שנוסד ב-1722 בסקסוניה והתפתח במקביל להתפתחות התאולוגיה של הכנסייה המוראבית ורעיונותיה החברתיים. עיירה זו הגדירה את העקרונות של כל יתר היישובים.
*בת'להם בפנסילבניה שבארצות הברית - נוסד ב-1741 והיה יישוב הקבע המוראבי הראשון באמריקה הצפונית.
*גרייסהיל בצפון אירלנד שבממלכה המאוחדת - נוסד ב-1759 ומתאפיין בחלוקה סימטרית המבוססת על מין ומעמד.
*כריסטיאנספלד בדנמרק - נוסד ב-1773 והוא ידוע במבנה העירוני השמור שלו ובאדריכלות האחידה של בתים מאבן צהובה עם גגות רעפים אדומים. זהו היישוב המוראבי היחיד בדנמרק.

אתר המורשת העולמית הוכרז תחילה ב-2015 וכלל רק את כריסטיאנספלד, וב-2024 הורחבה ההכרזה על-ידי הוספת שלושת היישובים האחרים.

כל אחד מהיישובים מתאפיין במאפיינים אדריכליים ייחודיים של סגנון המכונה "סגנון בארוק הרנהוט" ומבוסס על רעיונות של הכנסייה המוראבית, אך אגב התאמתם לתנאים המקומיים. ביישובים מבנים אופייניים דוגמת בתים משותפים, כנסיות ובתי מקהלה המיועדים לרווקים, נשים ואלמנות. היישובים בנויים בצורה מתוכננת עם רשת רחובות שתי וערב שבמרכזה רחוב אורך ורחוב רוחב ראשיים (הרנהוט וגרייסהיל) או רחוב ראשי אחד (בת'להם). בכל אחד מהיישובים ישנה קהילה פעילה שממשיכה את המסורות המהוות מורשת חיה של הכנסייה המוראבית.

## קישורים חיצוניים
* 

*האתר הרשמי

קטגוריה:הממלכה המאוחדת: אתרי מורשת עולמית
ג'ון ארצ'ר

**ג'ון ארצ'ר** (באנגלית: **John Archer**; 5 במאי 1741 – 28 בספטמבר 1810) היה רופא, בעל עבדים אמריקאי וחבר בית הנבחרים של ארצות הברית ממרילנד, שייצג את מחוז הקונגרס השישי במשך שלוש קדנציות מ-1801 עד 1807. בנו, סטיבנסון ארצ'ר ונכדו סטיבנסון ארצ'ר השני היו גם הם חברי קונגרס ממרילנד.

## ביוגרפיה
### ראשית חייו
ארצ'ר נולד ב-5 במאי 1741, ליד צ'רצ'וויל בפרובינציית מרילנד, ולמד באקדמיית ווסט נוטינגהאם במחוז ססיל. בשנת 1760 השלים את לימודיו בפרינסטון קולג' עם תואר ראשון וב-1763 סיים תואר שני. הוא למד תאולוגיה, אך עקב מחלת גרון, נטש את לימודיו בתחום והחל בלימודי רפואה. ב-21 ביוני 1768 השלים את לימודיו כרופא בקולג' של פילדלפיה, וקיבל את התעודה הרפואית הראשונה שהונפקה ביבשת אמריקה.

### קריירה
ביולי 1769 החל ארצ'ר לעסוק בעריכת דין במחוז הרפורד. הוא היה חבר בוועדת המהפכה מ-1774 עד 1776, ולאחר מכן גייס פלוגת לוחמים במהלך מלחמת העצמאות האמריקאית. הוא היה חבר בוועידה החוקתית הראשונה של המדינה של 1776, וכיהן בבית הנבחרים של מרילנד מ-1777 עד 1779. במהלך מלחמת העצמאות כיהן ארצ'ר כשליש לגנרל אנתוני ווין בסטוני פוינט. ב-1 ביוני 1779 מונה ארצ'ר לקפטן ולאחר מכן למייג'ור בצבא הקונטיננטלי.

ארצ'ר נבחר כחבר המפלגה הדמוקרטית-רפובליקנית לבית הנבחרים של ארצות הברית לקונגרסים השביעי, השמיני והתשיעי, וכיהן מ-4 במרץ 1801 עד 3 במרץ 1807. בשנת 1799 הקים, עם בנו תומאס ארצ'ר, את הפקולטה לרפואה ולכירורגיה של מרילנד. בשנת 1810 תיעד ארצ'ר שני מקרים של ריבוי־הפריות, וביתר דיוק ריבוי־הפריות מאבות שונים. במקרה הראשון, אישה לבנה ילדה תאומים "מעורבים" — אחד לבן ואחד מעורב (אפרו־אירופי) — לאחר שקיימה יחסי מין עם שני גברים ממוצא שונה בהפרש של כמה שבועות.

### חיים אישיים
ב-18 באוקטובר 1766 התחתן ארצ'ר עם קתרין האריס. בנו היה סטיבנסון ארצ'ר, שופט עליון וחבר קונגרס ממרילנד.
שמאל|ממוזער|קברו של ארצ'ר בבית הקברות של הכנסייה הפרסביטריאנית של צ'רצ'וויל
ארצ'ר מת בביתו הכפרי, מדיקל הול, ליד צ'רצ'וויל, מרילנד, ב-28 בספטמבר 1810, ונקבר בבית הקברות של הכנסייה הפרסביטריאנית של צ'רצ'וויל.

## קישורים חיצוניים

* 
* 

## הערות שוליים

קטגוריה:אמריקאים ילידי מרילנד
קטגוריה:בוגרי אוניברסיטת פרינסטון
קטגוריה:חברי בית הנבחרים של ארצות הברית ממרילנד
קטגוריה:חברי בית הנבחרים של ארצות הברית מטעם המפלגה הדמוקרטית-רפובליקנית
קטגוריה:אמריקאים שנולדו ב-1741
קטגוריה:אמריקאים שנפטרו ב-1810
Heat (מיני-אלבום של אס ג'י לואיס וטובה לו)

***Heat*** הוא המיני-אלבום המשותף של הזמר-יוצר, המוזיקאי והמפיק מוזיקלי אס ג'י לואיס והזמרת-יוצרת השוודית טובה לו. הוא יצא לאור ב-14 ביוני 2024, בהוצאת חברת התקליטים העצמאית של לו Pretty Swede רקורדס. זהו המיני-אלבום השישי של לואיס והשלישי של לו.

## רקע
אס ג'י לואיס וטובה לו שיתפו פעולה לראשונה באלבום האולפן החמישי של לו, *[[Dirt Femme]]*. הם הקליטו את השירים "Call On Me" ו-"Pineapple Slice" כשהאלבום יצא בסתיו 2022. "Call On Me" יצא כסינגל השיווקי השלישי מתוך האלבום ונכלל באלבומו השני של לואיס *[[AudioLust & HigherLove]]*. ב-2023 שניהם המשיכו לעבוד על שירים בעקבות כך. הם גם גייסו את עזרתם של מוזיקאים נוספים לכתיבה והפקה נוספת. הם תכננו שהמיני-אלבום יהיה פרויקט צדדי סתמי, אך הדבר השתנה בהמשך.

הצמד החל לדבר על המיני-אלבום בינואר ופברואר 2024, בנוסף לשיתוף פעולה עם הזמרת-יוצרת הקנדית נלי פורטדו. שיתוף הפעולה הזה הפך לסינגל המוביל "Love Bites" מהאלבום *[[7 (אלבום של נלי פורטדו)|7]]* של פורטדו.

## הכרזה והוצאה
ב-4 ביוני 2024, הם הכריזו רשמית על צאת המיני-אלבום עם תאריך יציאתו שתוארך עשרה ימים לאחר מכן. יחד עם יציאת המיני-אלבום ב-14 ביוני יצאה לאור רצועת הנושא בתור הסינגל המוביל וקליפ (18+) הכולל מלכות דראג, מועדונים וקווירים. את הקליפ ביים דייוויד וילסון. לואיס ולו מופיעים רק בקליפ הראשון מתוך השלושה שיצאו. לואיס דיבר על הקליפים בריאיון שאירע לאחר מכן. הקליפים צולמו ב-Electrowerkz בלונדון במהלך אירוע קלאב היט הראשון.

הם קידמו את המיני-אלבום עם סדרה של הופעות פופ-אפ של "קלאב היט". הקלאב היט הראשון נערך באלקטרווורקס בלונדון ב-9 במאי. השני, ששימש גם כמסיבת ההשקה של צאת המיני-אלבום, שנערכה ב-13 ביוני ב-Heart WeHo במערב הוליווד. אירועי קלאב היט נוספים נערכו בפסטיבל גלסטונברי ב-28 ביוני, בברוקלין ב-8 באוגוסט, והופעה בסן פרנסיסקו כחלק מפסטיבל פורטולה ב-27 בספטמבר.

## רשימת רצועות

;הערות
*"Let Me Go Oh Oh" מעוצב כ-"Let me go OH OH"

## מיקומי שיא

## היסטוריית יציאות לאור

## קישורים חיצוניים

## הערות שוליים

קטגוריה:מיני-אלבומים מ-2024
קטגוריה:אלבומי טובה לו
קטגוריה:אלבומים באנגלית
קטגוריה:אלבומי להט"ב
ג'ון לואיס תומאס הבן

**ג'ון לואיס תומאס הבן** (באנגלית: ****; 20 במאי 1835 – 15 באוקטובר 1893) היה פוליטיקאי אמריקאי, אשר כיהן כחבר בית הנבחרים של ארצות הברית.

## ביוגרפיה
תומאס נולד ב-20 במאי 1835 בבולטימור שבמרילנד. הוא למד משפטים ובשנת 1856 התקבל ללשכת עורכי הדין, והחל לעסוק בכך זמן קצר לאחר מכן בקמברלנד, מרילנד. בשנים 1856 ו-1857 כיהן כיועץ המשפטי של קמברלנד. ב-1857 עבר לבולטימור, שם המשיך לעבוד בעריכת דין, ומ-1860 עד 1862 כיהן כיועץ המשפטי העירוני של בולטימור. משנת 1863 כיהן כציר לוועידה החוקתית של המדינה ובין השנים 1863 – 1865 כיהן כתובע המחוזי.

בשנת 1865 נבחר תומאס כחבר מפלגת "האיחוד הבלתי־מותנה" לבית הנבחרים של ארצות הברית למושב הקונגרס ה-39 כדי למלא את המושב שהתפנה כתוצאה מהתפטרותו של אדווין ובסטר וכיהן מ-4 בדצמבר 1865 עד 3 במרץ 1867. ב-1866 הוצב כמועמד מטעם המפלגה הרפובליקנית בבחירות לקדנציה נוספת בקונגרס ה-40, אך הפסיד בהתמודדות לסטיבנסון ארצ'ר הבן. לאחר כהונתו בקונגרס, שירת כגובה המכס של נמל בולטימור מ-1869 עד 1873 ושוב מ-1877 עד 1882. הוא מת ב-15 באוקטובר 1893 בבולטימור ונקבר בבית הקברות גרינמאונט.

## קישורים חיצוניים
* 
* 

קטגוריה:אמריקאים ילידי מרילנד
קטגוריה:בולטימור: אישים
קטגוריה:חברי בית הנבחרים של ארצות הברית ממרילנד
קטגוריה:חברי בית הנבחרים של ארצות הברית מטעם המפלגה הרפובליקנית
קטגוריה:אמריקאים שנולדו ב-1835
קטגוריה:אמריקאים שנפטרו ב-1893
ענת הרשקוביץ (קצינה)

**ענת הרשקוביץ** (נולדה ב-1982) היא קצינה בצה"ל בדרגת אלוף-משנה המכהנת כמפקדת מרכז חושן.

## ביוגרפיה
הרשקוביץ נולדה וגדלה בקריית אתא למשפחה של עולים מרומניה, אביה עבד ברפא"ל ואמה בבתי הזיקוק. לפני שהתגייסה לצה"ל שיחקה כדורעף בהפועל עירוני קריית אתא והייתה קפטנית נבחרת ישראל. 

בשנת 2000 התגייסה לצה"ל כספורטאית מצטיינת ושירתה כפקידה באגף שיקום נכים במשרד הביטחון בחיפה. לאחר חמישה חודשי שירות החליטה לשנות כיוון וביקשה לוותר על מעמדה כספורטאית מצטיינת ולצאת לקורס קצינות. בקשתה נענתה והיא הוצבה במסלול ייעודי לקצונה מבצעית בציר הקרבי של חיל התקשוב ולאחר סיום הקורס מילאה מספר רב של תפקידים טכנולוגיים מבצעיים בהם מ"פ תקשורת באוגדת הגליל, קצינת אג"ם בחיל התקשוב במלחמת לבנון השנייה, מ"פ בגדוד "איתנים" האחראי על כלל תקשורת צה"ל בצפון, סמג"דית אוגדה 143, מפקדת גדוד איתנים ביחידת חושן, ומג״דית תקשוב של אוגדה 210. בהמשך שימשה כראשת ענף מבצעים הראשונה באגף התקשוב וההגנה בסייבר, ובשנת 2023 מונתה למפקדת על מרכז חושן, היחידה המבצעית טכנולוגית המפעילה את כל התקשורת הצה"לית.

## חיים אישיים
הרשקוביץ בזוגיות, בוגרת תואר ראשון במנהל עסקים ומערכות מידע באוניברסיטת רייכמן ותואר שני במנהל עסקים מכללת פרס.

## קישורים חיצוניים

קטגוריה:קצינות צה"ל בדרגת אלוף-משנה
קטגוריה:שחקניות כדורעף ישראליות
קטגוריה:בוגרות המרכז הבינתחומי הרצליה
קטגוריה:בוגרי המרכז הבינתחומי הרצליה
קטגוריה:ישראליות שנולדו ב-1982
קטגוריה:ישראלים שנולדו ב-1982
ניגון ברדיצ'ב

**ניגון ברדיצ'ב** (ביידיש: **ניגון ברדיצ'ובער**) הוא ניגון חסידי המיוחס לרבי לוי יצחק מברדיצ'ב.

## עיבודים וביצועים מוזיקליים
בשנת 2007 הופיע הניגון באלבום הבכורה של הזמר הישראלי יהודה גרין, "נשמת". ב-2014 הופיע הניגון באלבום האולפן השלישי של הזמר האמריקאי בערי וועבער, "פארברענג 2", ובמאי 2018 הוציא המוזיקאי הישראלי יצחק מאיר גרסה משלו לניגון,

### הביצוע של עקיבא - ניגון ברדיצ'ב (התבודדות)

גרסה של הזמר הישראלי עקיבא לניגון הופיעה באלבום האולפן השני שלו, "אל תעזבי ידיים". הניגון יצא ב-13 בספטמבר 2021, כמה ימים לפני צאת האלבום. לקראת סוף הניגון הוסיף עקיבא מספר מילים משלו. את הביצוע הופק על ידי מאור שושן, ועובד בידי עקיבא ושושן.

## הערות שוליים

קטגוריה:ניגונים חסידיים
קטגוריה:שירי עקיבא תורג'מן
אדווין ובסטר

**אדווין הנסון ובסטר** (באנגלית: **Edwin Hanson Webster**; 31 במרץ 1829 – 24 באפריל 1893) היה פוליטיקאי אמריקאי, אשר כיהן כחבר בית הנבחרים של ארצות הברית מטעם מחוז הקונגרס השני של מרילנד מ-1859 עד 1865.

## ביוגרפיה
### ראשית חייו
אדווין הנסון וובסטר נולד ב-31 במרץ 1829, ליד צ'רצ'וויל שבמרילנד, למרתה (לבית הנסון) ולהנרי ובסטר. ובסטר קיבל הכשרה קלאסית, ולמד באקדמיית צ'רצ'וויל ולאחר מכן באקדמיה החדשה של לונדון של מחוז צ'סטר, פנסילבניה. ב-1847 השלים את לימודיו בקולג' דיקינסון של קרלייל, פנסילבניה, ולאחר מכן לימד בבית ספר ולמד משפטים במשרדו של אוטו סקוט מבל אייר, מרילנד. בשנת 1851 התקבל ללשכת עורכי הדין, והחל לעסוק בכך בבל אייר.

### קריירה
בשנת 1851, לפני שהתקבל ללשכת עורכי הדין, היה ובסטר מועמד המפלגה הוויגית לתפקיד התובע המחוזי, אך הפסיד בהפרש של עשרה קולות לוויליאם ה. דלאם. הוא עסק בעריכת דין עם סטיבנסון ארצ'ר במשך ארבע שנים.

ובסטר נבחר כחבר הסנאט של מרילנד, והביס את רמזי מק'הנרי. הוא כיהן בתפקיד זה מ-1855 עד 1859. ב-1856 כיהן ובסטר כנשיא הסנאט, ובאותה שנה היה אלקטור לנשיאות. במהלך מלחמת האזרחים האמריקנית, מונה ובסטר כקולונל של רגימנט הרגלים המתנדבים השביעי של מרילנד, ושירת עמו בשנים 1862 ו-1863. הוא נבחר כמועמד של המפלגה האמריקאית (Know Nothing) לבית הנבחרים של ארצות הברית למושב הקונגרס ה-36, והביס בבחירות את רמזי מק'הנרי. הוא נבחר כיוניוניסט לקונגרס ה-37 וכחבר מפלגת "האיחוד הבלתי־מותנה" לקונגרסים ה-38 וה-39.

ובסטר כיהן בקונגרס, וייצג את מחוז הקונגרס השני של מרילנד, החל מ-4 במרץ 1859. הוא סירב פעמיים למינויים כבריגדיר גנרל. בקיץ 1862 גייס את רגימנט הרגלים ה-7 של מרילנד. ב-1 בינואר 1863, הוא ויתר על הפיקוד על הרגימנט לצ'ארלס א. פלפס כדי לחזור לבית הנבחרים של ארצות הברית. לאחר ישיבה קצרה, קיבל את הפיקוד על הרגימנט ב-4 במרץ. לאחר שנבחר מחדש לבית הנבחרים, התפטר בדצמבר מהפיקוד הצבאי שלו. בקיץ 1864, לאחר פלישת הקונפדרציה למרילנד, הציע את שירותיו למושל אוגוסטוס ברדפורד. לאחר מכן מינה ברדפורד את ובסטר לנסח קוד צבאי עבור המיליציה של המדינה. בנובמבר 1864 נבחר שוב לבית הנבחרים של ארצות הברית. הוא הצביע בעד ביטול העבדות בארצות הברית, והתפטר ביולי 1865.

בשנת 1865 מונה על ידי הנשיא אברהם לינקולן כגובה המכס בנמל בולטימור, וכיהן בתפקיד זה מ-27 ביולי 1865 ועד 15 באפריל 1869. במהלך רצח אברהם לינקולן הייתה בכיסו רשימה של מינויים במרילנד, כולל מינוי של ובסטר. לאחר מכן, חזר לעסוק במקצועו בבל אייר עד שמונה שוב ב-17 בפברואר 1882 כגובה המכס על ידי הנשיא צ'סטר ארתור. הוא שירת כגובה המכס עד 23 בפברואר 1886. ב-1882 החל לעסוק בבנקאות, והמשיך בכך עד מותו. לאחר פרישתו, כיהן ובסטר כנשיא הבנק הלאומי של הרפורד עד מותו.

### חיים אישיים
ובסטר התחתן עם קרוליין ה. (לבית מקורמיק) ארל ביוני 1855. נולדו להם לפחות ארבעה ילדים, ג'יי אדווין, אידה מ', בסי וקרוליין ה'. בתו בסי נישאה לוויליאם ה. הרלן, שותפו למשרד עורכי דין של בנו ג'יי אדווין.

ובסטר מת בבל אייר ב-24 באפריל 1893. הוא נטמן בבית הקברות בקלוורי, ליד צ'רצ'וויל.

## קישורים חיצוניים

* 
* 

## הערות שוליים

קטגוריה:אמריקאים ילידי מרילנד
קטגוריה:בוגרי מכללת דיקינסון
קטגוריה:חברי בית הנבחרים של ארצות הברית ממרילנד
קטגוריה:אמריקאים שנולדו ב-1829
קטגוריה:אמריקאים שנפטרו ב-1893